Универзитет у Нишу

**ФИЛОЗОФСКИ ФАКУЛТЕТ**

**ИЗВЕШТАЈ О СПРОВЕДЕНОМ УПИСУ СТУДЕНАТА**

**У ПРВУ ГОДИНУ ОСНОВНИХ АКАДЕМСКИХ СТУДИЈА**

**ШКОЛСКЕ 2022/2023. ГОДИНЕ**

**Први уписни рок**

|  |  |  |
| --- | --- | --- |
| **Студијски програм** | **ПЛАНИРАНО** | **Број уписаних студената у *првом*  уписном року\*** |
| ***Основне академске студије*** | **Б.** | **Aфирмативне мере** | **С.** | **Ук.** | **Б.** | **Ин.** | **Р.** | **Држ. РС иностр.** | **С.** | **Ук.** |
| **Филозофија** | **18** | **9** | **12** | **30** | **2** | **-** | **-** | **-** | **2** | **4** |
| **Историја** | **30** | **20** | **50** | **24** |  |  | **-** | **4** | **28** |
| **Психологија** | **40** | **50** | **90** | **40** |  | **1** | **-** | **49** | **90** |
| **Педагогија** | **30** | **20** | **50** | **30** | **1** | **1** | **-** | **18** | **50** |
| **Социологија** | **30** | **20** | **50** | **16** | **-** | **1** | **-** | **2** | **19** |
| **Социјална политика и социјални рад** | **28** | **22** | **50** | **28** | **-** | **-** | **-** | **22** | **50** |
| **Новинарство** | **25** | **25** | **50** | **25** | **-** | **-** | **-** | **6** | **31** |
| **Комуницирање и односи са јавношћу** | **25** | **25** | **50** | **25** | **-** | **-** | **-** | **25** | **50** |
| **Србистика** | **30** | **20** | **50** | **17** | **1** | **-** | **-** | **-** | **18** |
| **Англистика** | **40** | **50** | **90** | **40** | **-** | **-** | **-** | **50** | **90** |
| **Руски језик и књижевност** | **10** | **10** | **20** | **6** | **1** | **-** | **-** | **-** | **7** |
| **Француски језик и књижевност** | **14** | **16** | **30** | **13** | **-** | **-** | **-** | **-** | **13** |
| **Немачки језик и књижевност** | **20** | **10** | **30** | **20** | **-** | **-** | **-** | **7** | **27** |
| **УКУПНО** | **340** | **9** | **300** | **640** | **286** | **3** | **3** | **-** | **185** | **477** |

**\*Број уписаних студената наведен је на основу података о извршеном упису до 12. јула 2022. године до 14.00 сати. Подаци у извештају ће бити ажурирани 15. јула 2022. године, када ће бити завршен упис у првом уписном року.**

**Напомена**: Одлуком Владе РС утврђен је број студената који се могу уписати у прву годину студијских програма у статусу буџетских студената уз примену афирмативних мера, и то:

* **3** припадника ромске националне мањине,
* **3** лица са инвалидитетом, и
* **3** држављана РС који су у школској 2019/2020. години средњу школу завршили у иностранству.

Сва буџетска места за упис по афирмативним мерама за упис лица са инвалидитетом и за упис припадника ромске националне мањине попуњена су у првом уписаном року, при чему се водило рачуна да укупан број студената уписаних на студијски програм не пређе број за који је студијски програм акредитован. Буџетска места за упис држављана Републике Србије који су средњу школу завршили у иностранству школске 2021/2022. године остала су непопуњена јер за ову афирмативну меру није ни било пријављених кандидата. Ова места ће бити доступна за упис у другом упиасном року за студијске програме на којима, након завршеног уписа у првом уписном року, остану непопуњена места.

На основу Заједничког конкурса за упис студената у прву годину студијских програма основних, интегрисаних академских и основних струковних студија на факултетима Универзитета у Нишу за школску 2022/2023. годину, Филозофски факултет у Нишу спровео је упис студената у првом уписном року кроз следеће активности:

* Од 20. до 25. јуна 2022. године кандидати су подносили пријаве за полагање пријемних испита и потребну документацију. Пријављивање је било омогућено онлајн преко апликације на сајту Факултета и на шалтерима Службе за наставу и студентска питања. Укупно је пријављено 812 кандидата и још 12 кандидата који су се пријавили за учешће на Конкурсу према афирмативним мерама (9 према програму за припаднике ромске националне мањине и 3 према програму за особе са инвалидитетом), што укупно чини 824 кандидата.
* Централна комисија за упис је донела потребне одлуке (о ослобађању од полагања пријемног испита на основу освојеног места на републичком такмичењу ученика средњих школа; о потребном прилагођавању услова приликом полагања пријемног испита; о превођењу оцена из средње школе код кандидата који су школу или неки разред средње школе завршили у иностранству).
* Полагање пријемних испита организовано је у периоду од 27. јуна до 1. јула 2022. године. Пријемни испити су се одвијали сваког дана у овом периоду у преподневним и поподневним терминима на Филозофском факултету, изузев пријемног испита за ОАС психологије, који је због великог броја пријављених кандидата организован у амфитеатрима и салама Електронског факултета у Нишу. У овом периоду режим рада Факултета је промењен тако да омогући безбедно одвијање пријемних испита. У сарадњи са Универзитетом, Министарством просвете и Полицијском управом Ниш, обезбеђени су контрадиверзиони прегледи зграде пре сваког пријемног испита, а у дворишту Факултета дежурао је полицајац све време трајања пријемних испита. Рад служби је организован тако да су на Факултету радиле само оне службе чије је непосредно присуство на Факултету било потребно, а остале службе и запослени били су упућени на рад од куће. У току ове недеље на Факултету није било никаквих других активности (испита, консултација, одбрана завршних радова).
* Јединствене ранг листе за све студијске програме објављене су до 4. јула 2022. године.
* Увид у тестове кандидатима је омогућен 5. јула 2022. године, од 10 до 12 сати.
* Није било приговора на јединствене ранг листе.
* Коначне ранг листе објављене су у року који је најављен Конкурсом (8. јул 2022. године).
* Упис кандидата по коначним ранг листама обављен је 9. и 11. јула 2022. године, 12. јула 2022. године уписани су кандидати на основу спуштања ранг листе за број места који одговара броју кандидата рангираних за упис који се нису уписали, а потом ће бити настављен упис кандидата по исказаној листи жеља (до 15. јула 2022. године).

Факултет ће, по завршетку уписа у првом уписном року, расписати конкурс за упис у другом уписном року за непопуњена места.

Председник

Централне комисије за упис студената

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Гордана Ђигић